b'\n_START_ARTICLE_\nDom na Komni\n_START_PARAGRAPH_\nDom na Komni (1520m) je planinska postojanka na vzhodnem robu planote Komne, ki se strmo spu\xc5\xa1\xc4\x8da v Bohinjsko dolino. Dom je bil zgrajen leta 1936 in nato ve\xc4\x8dkrat prenovljen in posodobljen, do njega vozi tudi tovorna \xc5\xbei\xc4\x8dnica. Stoji na kri\xc5\xbepotju ve\xc4\x8djih planinskih poti, zato sodi med najbolj obiskane planinske postojanke v slovenskih gorah. Upravlja ga Planinsko dru\xc5\xa1tvo Ljubljana - Matica in je celo leto oskrbovan. Dom ima gostinski prostor s 70 sede\xc5\xbei in to\xc4\x8dilnim pultom. Preno\xc4\x8di\xc5\xa1\xc4\x8da nudi v 21 sobah s 70 posteljami in skupno spalnico z 10 le\xc5\xbei\xc5\xa1\xc4\x8di.'